Ελληνικός Σύνδεσμος Ηλεκτρονικού Εμπορίου

Ο Ελληνικός Σύνδεσμος Ηλεκτρονικού Εμπορίου (Ε.Σ.Η.Ε.), στα αγγλικά Greek eCommerce Association (GR.EC.A.), εκπροσωπεί το σύνολο της αγοράς του Ηλεκτρονικού Εμπορίου & των υπηρεσιών αυτής, όπου αποτελείται από περισσότερες από 15.000 επιχειρήσεις που δραστηριοποιούνται στην χώρα μας. Έχει διαμορφώσει το Κώδικα Δεοντολογίας και αποτελεί επίσημο συνομιλητή της πολιτείας έχοντας σχέσεις διαλόγου και με όλα τα θεσμικά όργανα και τους φορείς που εφάπτονται άμεσα ή έμμεσα με τον κλάδο της Ηλεκτρονικής Επιχειρηματικότητας.

 Ίδρυση 

Ο Ελληνικός Σύνδεσμος Ηλεκτρονικού Εμπορίου ιδρύθηκε στις 7 Ιουλίου του 2012 μετά από Γενική Συνέλευση. Τα ιδρυτικά μέλη του Συλλόγου ήταν 22 Ελληνικές επιχειρήσεις.

 Σκοπός 

Ο πρωταρχικός σκοπός του Συνδέσμου είναι η προώθηση και υποστήριξη της ανάπτυξης του ηλεκτρονικού εμπορίου στη χώρα. Με την αυξανόμενη σημασία της ψηφιακής οικονομίας, ο GR.EC.A διαδραματίζει κεντρικό ρόλο, συνδέοντας τις ελληνικές επιχειρήσεις με τις βέλτιστες πρακτικές και τα πρότυπα που απαιτούνται για την επιτυχημένη δραστηριοποίηση στο ηλεκτρονικό εμπόριο, τόσο σε τοπικό όσο και σε διεθνές επίπεδο.

Έχοντας ως άξονα τον παραπάνω βασικό σκοπό, ο Σύνδεσμος θέτει ως στόχους:

1.Συνεργασία

Την ανάπτυξη ενός πνεύματος συνεργασίας μεταξύ των μελών του, γεγονός που θα βοηθήσει την ανάπτυξη του Ηλεκτρονικού Εμπορίου και θα ενισχύσει την ύπαρξη καλών πρακτικών και την εδραίωση υψηλών προτύπων λειτουργίας.

2.Εκπαίδευση

Την εκπαίδευση των μελών του, μέσα από προγράμματα και σεμινάρια που αφορούν νέες τεχνολογίες, καινοτόμες στρατηγικές και σύγχρονα εργαλεία για το ηλεκτρονικό εμπόριο, με σκοπό την ενίσχυση της ανταγωνιστικότητας τους.

3.Προώθηση

Την προώθηση, ενίσχυση και διάδοση του Ηλεκτρονικού Εμπορίου στο ευρύ κοινό με τη υποστήριξη των φορέων που εμπλέκονται στον κλάδο.

4.Προστασία

Τη συμβολή στην προστασία τόσο των μελών του, όσο και του καταναλωτικού κοινού προάγοντας την ποιότητα και την αξιοπιστία των παρεχόμενων υπηρεσιών και προϊόντων.

Τέλος, ο Σύνδεσμος αναδεικνύει τις καλές πρακτικές και προωθεί την ανάπτυξη πρωτοβουλιών που ενισχύουν την εμπιστοσύνη των καταναλωτών στις ηλεκτρονικές αγορές και την ασφαλή διενέργεια των συναλλαγών μέσω του Ηλεκτρονικού Εμπορίου.

 Διοικητικό Συμβούλιο 

Σύμφωνα με τις εκλογές που έγιναν στην Τακτική Γενική Συνέλευση του Συνδέσμου, της 19ης Ιουνίου 2024, το νέο Διοικητικό Συμβούλιο, απαρτίζεται από τα ακόλουθα μέλη:
ΌνομαΕπιχείρησηιδιότηταDr. Φραϊδάκη ΑικατερίνηELTRUNΠρόεδροςΣαββίδης ΕυδόκιμοςOroloi.grΑντιπρόεδροςΒασιλαρά ΜαρίναApivita.comΓενικός ΓραμματέαςΜπεζιούλας ΜάριοςSpitishop.grΤαμίαςΡούστας ΑλέξανδροςΥou.grΜέλοςΠατρωνίδης ΠάνοςFunky BuddhaΜέλοςΜακρής ΗλίαςPharmacy295ΜέλοςΛεούσης ΑλέξανδροςDigilex.grΜέλοςΣκαπινάκη ΦωτεινήSarmedΜέλος

 Έργο 
 Ο Ελληνικός Σύνδεσμος Ηλεκτρονικού Εμπορίου έχει δημιουργήσει το Σήμα Αξιοπιστίας (Trustmark), και πιστοποιεί τα ηλεκτρονικά καταστήματα σύμφωνα με την Ευρωπαϊκή νομοθεσία και τον Κώδικα Δεοντολογίας του Ηλεκτρονικού Εμπορίου. 
 O Σύνδεσμος διοργανώνει την εκδήλωση - θεσμό Ecommerce Networking Day, που αφορά στη δικτύωση των στελεχών του Ηλεκτρονικού Εμπορίου, 
 Ο Σύνδεσμος δημιούργησε την πλατφόρμα εύρεσης εργασίας Careers with GR.EC.A.
 Ο Σύνδεσμος έχει αναρτήσει Έρευνες για Ελλάδα και Ευρώπη σχετικά με το ecommerce
 Ο Σύνδεσμος έχει δημιουργήσει Επιτροπές για την αποτελεσματικότερη δραστηριοποίησή του στο χώρο του Ηλεκτρονικού Εμπορίου (Συμβουλευτική Επιτροπή & Ελεγκτική Επιτροπή)

 Παραπομπές 

 Εξωτερικοί σύνδεσμοι 
 Επίσημος Ιστότοπος
 Κώδικας Δεοντολογίας 
 Ηλεκτρονικό Εμπόριο
 Σήμα Αξιοπιστίας Ηλεκτρονικών Καταστημάτων

Κατηγορία:Ηλεκτρονικό εμπόριο